ALAPSZABÁLY - Ceglédi Vasutas Sportegyesület

silent



**A Ceglédi Vasutas Sportegyesület Alapszabálya**

**A 2023. június 09-ei módosítással**

**EGYSÉGES SZERKEZETŰ**

**A módosított szövegrészek vastag és dőlt betűszedéssel olvashatók.**

A Ceglédi Vasutas Sport Egyesület 2015. november 09-ei küldöttgyűlése a Polgári Törvénykönyvről szóló 2013. évi V. törvény (Ptk.) és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Ectv.) rendelkezéseinek megfelelve a tagok az alábbi tartalommal fogadják el a szervezet alapszabályát:

**I.**

**Általános rendelkezések**

**A sportegyesület adatai**

1. A Sportegyesület:

 Neve: Ceglédi Vasutas Sport Egyesület

 Rövidítése: CVSE

 Alapítási éve: 1935

 Székhelye: 2700 Cegléd, Damjanich u 3.

 Színe: sárga-világoskék

 Zászlója: Sárga pajzs alak körbevéve világoskék csíkkal, szintén világoskék (tetején) Ceglédi (benne) VSE, közepében fekete szárnyaskerék, mely a MÁV szimbólumát jelképezi.



**A Sportegyesület működési területe**

2. Magyarország

**A Sportegyesület bázisai**

3. ***Az Egyesület, illetve a szakosztályok támogatói.*** [[1]](#footnote-1)

**Az egyesület működésére vonatkozó általános szabályok**

4. Az egyesület közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

***Sporttal össze nem függő tevékenységet, valamint sporttevékenységével összefüggő kereskedelmi tevékenységet (ideértve a sportegyesület vagyoni értékű jogainak hasznosítását is) csak kiegészítő tevékenységként folytathat. A sportlétesítmények használata, illetve működtetése - e rendelkezés alkalmazásában - a sportegyesület alaptevékenységének minősül.***[[2]](#footnote-2)

**A vagyoni hozzájárulás**

5. Az egyesület tagjai vagyoni hozzájárulásként tagdíjat fizetnek, amelyet havonta legkésőbb minden hónap utolsó napjáig kell egy összegben, az egyesület házipénztárába vagy az egyesület bankszámlájára történő átutalás útján megfizetni.

 ***Az egyesületi tagdíj mértékéről a Küldöttgyűlés határoz, amely minden szakosztályra és egyesületi tagra kötelező érvényű.***[[3]](#footnote-3)

 Az újonnan belépő tag a tagsági jogviszonya keletkezésének hónapjában a tagdíj időarányosan számított összegét a tagsági jogviszony létesítésétől számított 8 napon belül, ezt követően havonta legkésőbb minden hónaputolsó napjáig köteles az egyesület házipénztárába vagy az egyesület bankszámlájára történő átutalás útján teljesíteni.

 A szakosztályok jogosultak a saját tagjaiktól költségtérítést, illetve egyéb hozzájárulást szedni az egyesületi tagdíjon felül.

**II.**

**A sportegyesület célja**

6. A CVSE célja:

1. A versenysport helyi feltételeinek megvalósítása, gyakorlási lehetőség biztosítása a szakosztályok körében, az ennek érdekében történő kiválasztás, utánpótlás nevelés, magas szintű edzésmunka és versenyeztetés. A minőségi sport fejlesztése, az ehhez szükséges feltételek megteremtése. A célok megvalósítása érdekében tagjai részére a szakosztályok keretében edzéseket tart és gondoskodik a tervszerű szakmai képzésükről. Mérkőzéseket, versenyeket rendez és sportolóit ezen, továbbá más sportegyesületeket és sportágai szakszövetségek által rendezett versenyeken, bajnokságokon, valamint a nemzetközi mérkőzéseken és versenyeken szerepelteti.
2. A társadalmi tevékenység és a közösségi élet kibontakoztatásának elősegítése, társadalmi aktívák széles hálózatának létrehozása és megszervezése, a szakosztályokban folyó vezetési, szervezési és sportszakmai feladatok ellátására.
3. A működéshez szükséges személyi és tárgyi feltételek biztosítása. E cél megvalósítása érdekében gondoskodik az ügyintézési, ügyviteli és ellenőrzési, valamint a pénzügyi és gazdasági feladatokat ellátó apparátusról, az oktató-, nevelő tevékenységet végző sportedzőkről és azok képzéséről, továbbképzéséről, valamint a szükséges sportlétesítmények biztosításáról, a sportfelszerelések és sporteszközök beszerzéséről.
4. Szabadidő sport támogatása, a testedzés előmozdítása, amelyet a fiatalok és idősebbek egészségének megóvása és testi fejlődésük elősegítése, illetőleg szórakoztatásuk érdekében versenyszerűen, vagy kötetlenül végeznek.
E cél érdekében Cegléd város polgáraival, az együttműködő iskolák tanulóinak – külön megállapodásokban szabályozott formában – sportlétesítményeket bocsát rendelkezésre, és segítséget nyújt a megrendezéséhez.
5. Fogyatékkal élő személyes sportolásának támogatása. Az egyesületbe jelentkezők sportolási lehetőségének biztosítása – integrált formában – egészségük megóvása érdekében, illetve a sérültségüknek megfelelő versenyeken való részvételük elősegítése.
6. Szoros kapcsolatot tart, illetve együttműködik az állami és társadalmi szervezetekkel, valamint a működési területen lévő egyéb intézményekkel, szövetségekkel, gazdálkodó szervekkel.
7. A jogszabályok keretei között gazdálkodó tevékenységet folytat. Tulajdonával szabadon rendelkezik, ingatlanait és ingóságait – térítés ellenében – bérbe adhatja társ egyesületek, más társadalmi szervezetek és magánszemélyek részére.[[4]](#footnote-4)
8. sporttal össze nem függő tevékenységet, valamint sporttevékenységével összefüggő kereskedelmi tevékenységet (ideértve a sportegyesület vagyoni értékű jogainak hasznosítását is) csak kiegészítő tevékenységként folytathat. A sportlétesítmények használata, illetve működtetése - e rendelkezés alkalmazásában - a sportegyesület alaptevékenységének minősül.3
9. A CVSE kereteiben működő szakosztályok:2,4,6,***12***

|  |  |  |
| --- | --- | --- |
| Asztalitenisz | Tájfutó | Rögby |
| Atlétika | Teke | Cross |
| Birkózó | Tenisz | Darts |
| Judo | Vízilabda | ***Úszó*** |
| Ökölvívó | ***Fit-Kid*** |  |
| Labdarúgó | Lovas |  |

A szakosztályok létszáma növelhető, csökkenthető.

**III.**

**A sportegyesületi tagok**

7. A CVSE tagja lehet az a természetes személy, jogi személy, jogi személyiséggel nem rendelkező szervezet, aki az egyesület célkitűzésével egyetért és a célok megvalósítása érdekében tevékenységében aktívan részt kíván venni, továbbá az alapszabályban foglalt rendelkezéseket elfogadja.

A tagsági jogviszony keletkezése

8. Az egyesületi tagság az alapításkor az egyesület nyilvántartásba vételével keletkezik. Az egyesület megalakulását követően a tagság a belépési nyilatkozat elfogadásával keletkezik. A belépési nyilatkozatot az elnökséghez kell benyújtani, amely szerv a kérelem beérkezésétől számított 30 napon belül, egyszerű szótöbbséggel, nyílt szavazással határoz a tagfelvételről. Határozatát annak meghozatalát követő 8 napon belül írásba foglaltan, igazolt módon kell megküldeni a tagfelvételt kérelmező számára. A tagfelvételi kérelem elutasítása esetén jogorvoslatnak helye nincs.

**A tagsági jogviszony megszűnése**

9. A tagsági jogviszony megszűnik:

1. A tag kilépésével.
2. A tag halálával vagy jogutód nélküli megszűnésével.
3. A tag kizárásával.

10. A tagsági jogviszonyát a tag az egyesület elnökségéhez címzett írásbeli nyilatkozatával bármikor, indokolás nélkül megszüntetheti. A tagsági jogviszony a nyilatkozatának az elnökséghez történő megérkezése napján szűnik meg.

11. Az elnökség nyílt szavazással, egyszerű szótöbbséggel kizárhatja az egyesület tagjai közül azt a tagot, aki jelen alapszabály rendelkezéseit vagy a küldöttgyűlés határozatát súlyosan vagy ismételten sértő magatartást tanúsít.

 Kizárható a tag akkor is, ha hat hónapon keresztül elmaradt a tagdíj megfizetésével. A tagdíj megfizetésének elmulasztása miatt a tag csak akkor zárható ki, ha a legalább hat hónapos mulasztás elteltét követően az elnökség írásban – póthatáridő tűzésével és a jogkövetkezményekre, azaz a kizárásra történő figyelmeztetéssel – felszólította a tagdíjhátralék teljesítésére, mely felszólítás a póthatáridőn belül is eredménytelen maradt.

A kizárási eljárást bármely tag vagy egyesületi szerv kezdeményezésére az elnökség folytatja le. A kizárási eljárásban a tagot az elnökség ülésére meg kell hívni, azzal a figyelmeztetéssel, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. Az ülésen biztosítani kell számára a védekezési lehetőséget. Az ülésen a tag képviselővel is képviseltetheti magát. A tag kizárását kimondó határozatot írásba kell foglalni és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. Az elnökség a kizárásról szóló határozatot a tagkizárási eljárás megindulásától számított 30 napon belül meghozza és 8 napon belül igazolható módon közli az érintett taggal.

A kizárt tag a kizárást kimondó elsőfokú elnökségi határozat ellen, a kézbesítéstől számított 15 napon belül az egyesület küldöttgyűléséhez fellebbezéssel élhet. A küldöttgyűlés a fellebbezés tárgyában a soron következő ülésén nyílt szavazással, egyszerű szótöbbséggel dönt. A küldöttgyűlés határozatát annak meghozatalakor szóban kihirdeti és 8 napon belül írásban, igazolható módon is közli az érintett taggal.

**A tagok jogai**

12. Az egyesület tagja jogosult:

1. az egyesület tevékenységében részt venni;
2. a küldöttgyűlésen részt venni, szavazati jogát gyakorolni, a küldöttgyűlés rendjének megfelelően felszólalni, kérdéseket feltenni, javaslatokat és észrevételeket tenni;
3. arra, hogy az egyesület tisztségviselőjévé válasszák, amennyiben vele szemben jogszabályban meghatározott kizáró ok nem áll fenn.

 A tag a küldöttgyűlésen a szavazati jogát meghatalmazott képviselője (küldötte) útján gyakorolhatja. A képviselő részére adott meghatalmazást teljes bizonyító erejű magánokirati formában írásba kell foglalni és azt a küldöttgyűlés ***időpontja előtt legkésőbb 4 munkanappal az Egyesület ügyvitelének átadni.***[[5]](#footnote-5)

 A szavazategyenlőség elve alapján minden tagnak egy szavazata van, mely jogát a szakosztályonként delegált 1 fő küldött útján gyakorolja. Minden küldött kizárólag a saját szakosztályának tagjait képviselheti.

**A tagok kötelezettségei**

13. Az egyesület tagja[[6]](#footnote-6):

1. Nem veszélyeztetheti az egyesület céljának megvalósítását és az egyesület tevékenységét.
2. Köteles a tagdíjat annak esedékességéig megfizetni.
3. Köteles az egyesület alapszabályának, a döntéshozó szervek határozatainak reá vonatkozó előírásait, rendelkezéseit betartani.
4. ***Köteles a lakcímét annak megváltozását követő 8 napon belül a szakosztálya vezetősége felé bejelenteni.***

**IV.**

**Az egyesület szervei**

14. Az egyesület szervei[[7]](#footnote-7):

1. Küldöttgyűlés
2. Elnökség
3. Felügyelőbizottság
4. ***Szakosztályok***
5. ***Eseti jelleggel létrehozott bizottságok***
6. ***Ügyviteli apparátus***

**A Küldöttgyűlés**

15. A küldöttgyűlés az egyesület legfőbb döntéshozó szerve.

***A küldöttet delegáló egyesületi tagok száma a küldöttgyűlés időpontját megelőző 30. napon érvényes, tagdíjat fizető szakosztályi tagok alapján kerül meghatározásra. A küldötteket a szakosztályok delegálják, szakosztályonként egy főt.*** ***A szakosztályonként delegált küldötteket a szakosztályok a saját tagjaik közül választják. A szavazategyenlőség elve alapján minden egyesületi tagnak egy szavazata van, mely jogát a szakosztályonként delegált 1 fő küldött útján gyakorolja. Minden küldött kizárólag a saját szakosztályának tagjait képviselheti.***

***A küldött teljes jogkörrel képviseli az őt delegáló szakosztály minden tagját, akik erre meghatalmazást adtak.***[[8]](#footnote-8)

16. A tagokat képviselő küldött jogosult a küldöttgyűlésen részt venni, szavazati jogát gyakorolni, a küldöttgyűlésen rendjének megfelelően felszólalni, kérdéseket feltenni, javaslatokat és észrevételeket tenni.

A küldöttgyűlés nem nyilvános; azon a tagokon és az ügyvezetésen kívül a küldöttgyűlés összehívására jogosult által meghívottak és az alapszabály vagy a küldöttgyűlés határozata alapján tanácskozási joggal rendelkező személyek vehetnek részt.

17. A küldöttgyűlésen az elnökség tagjai és az ügyviteli apparátusdolgozói is jogosultak részt venni, akik nem szakosztályi tagok, így szakosztályi küldött általi képviselettel nem rendelkeznek. Az elnökség tagjai és az ügyviteli apparátus dolgozói személyenként egy-egy szavazattal rendelkeznek a küldöttgyűlésen. Az elnökségi tag akadályoztatása esetén írásbeli meghatalmazást adhat az elnökség más tagjának, melyet teljes bizonyító erejű okiratba kell foglalni. Az ügyviteli apparátus dolgozója akadályoztatása esetén írásbeli meghatalmazást adhat az ügyvitel más dolgozójának, melyet teljes bizonyító erejű okiratba kell foglalni.

18. A küldöttgyűlés hatáskörébe tartozik[[9]](#footnote-9):

1. az alapszabály módosítása;
2. az egyesület megszűnésének, egyesülésének és szétválásának elhatározása;
3. a vezető tisztségviselő megválasztása, visszahívása;
4. az éves költségvetés elfogadása;
5. az éves beszámoló - ezen belül az ügyvezető szervnek az egyesület vagyoni helyzetéről szóló jelentésének - elfogadása;
6. a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll;
7. a jelenlegi és korábbi egyesületi tagok és a vezető tisztségviselők elleni kártérítési igények érvényesítéséről való döntés;
8. döntés mindazon kérdésben, amelyet jogszabály vagy alapszabály a hatáskörébe utal;
9. ***az Egyesület számviteli, gazdasági működéséhez szükséges szabályzatok, a Szervezeti és Működési Szabályzat elfogadása***
10. ***az egyesületi tagdíj mértékének meghatározása, amely minden szakosztályra és egyesületi tagra kötelező érvényű;***
11. ***döntés új szakosztály felvételéről, létrehozásáról, szüneteltetéséről és megszüntetéséről.***

19. A küldöttgyűlés évente legalább egy alkalommal ülésezik.

20. ***A küldöttgyűlést az elnökség legalább 15 nappal az ülés időpontja előtt az elnökségi tagoknak, a szakosztályvezetőknek, az ügyviteli apparátusnak és eseti jelleggel a bizottsági tagoknak kiküldött meghívóval, elsődlegesen az egyesület székhelyére hívja össze írásban.***[[10]](#footnote-10)

A küldöttgyűlési meghívó tartalmazza az egyesület nevét, székhelyét, a küldöttgyűlés helyét, idejét és a javasolt napirendi pontokat. A napirendi pontokat a meghívóban legalább olyan részletezettséggel kell rögzíteni, hogy a szavazásra jogosult tagok álláspontjukat kialakíthassák. A meghívónak tartalmaznia kell továbbá a küldöttgyűléshatározatképtelensége esetére a megismételt küldöttgyűlés helyszínét és időpontját, és az arra történő felhívást, hogy a megismételt küldöttgyűlés az eredeti napirendi pontok tekintetében a megjelentek számára tekintet nélkül határozatképes lesz.

A küldöttgyűlési meghívó kézbesítésétől vagy közzétételétől számított 3 napon belül a tagok és az egyesület szervei az elnökségtől a napirend kiegészítését kérhetik, a kiegészítés indokolásával. A napirend kiegészítésének tárgyában az elnökség 2 napon belül dönt. Az elnökség a napirend kiegészítését elutasíthatja vagy a kérelemnek helyt adhat. Döntését, továbbá elfogadás esetén a kiegészített napirendi pontokat minden esetben annak meghozatalától számított legkésőbb 2 napon belül igazolható módon közli a tagokkal.

Ha a napirend kiegészítése iránti kérelemről a küldöttgyűlést összehívó szerv vagy személy nem dönt vagy azt elutasítja, a küldöttgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában.

***A szabályszerűen közölt napirenden szereplő kérdésben hozható határozat, kivéve, ha a részvételre jogosultak legalább háromnegyede jelen van és a napirenden nem szereplő kérdés megtárgyalásához egyhangúlag hozzájárul.***[[11]](#footnote-11)

21. Az elnök köteles a küldöttgyűlést haladéktalanul összehívni a szükséges intézkedések megtétele céljából, ha

1. az egyesület vagyona az esedékes tartozásokat nem fedezi;
2. az egyesület előreláthatólag nem lesz képes a tartozásokat esedékességkor teljesíteni; vagy
3. az egyesület céljainak elérése veszélybe került.

Ezekben az esetekben az összehívott küldöttgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.

22. A küldöttgyűlés határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell.

23. A küldöttgyűlés megnyitását követően elsődlegesen meg kell állapítani a határozatképességet, vagyis az aktuális taglétszámhoz képest a megjelent és szavazásra jogosult tagok számát. A küldöttgyűlés a napirendi pontok tárgyalását megelőzően egyszerű szótöbbséggel, nyílt szavazással megválasztja a levezető elnök személyét, továbbá a jegyzőkönyvvezető és két jegyzőkönyv hitelesítő személyét, valamint szükség esetén a két fős szavazatszámláló bizottságot.

24. [[12]](#footnote-12)***A küldöttgyűlésről jegyzőkönyvet kell készíteni, amely tartalmazza az egyesület nevét és székhelyét, a küldöttgyűlés helyét és idejét, a küldöttgyűlés levezető elnökének, a jegyzőkönyvvezetőnek, a jegyzőkönyv hitelesítőjének a nevét, a küldöttgyűlésen lezajlott fontosabb eseményeket, az elhangzott indítványokat, a határozati javaslatokat, a leadott szavazatok és ellenszavazatok, valamint a szavazástól tartózkodók számát.***

***A jegyzőkönyvet a jegyzőkönyvvezető és a küldöttgyűlés levezető elnöke írja alá, és az erre megválasztott, két jelen lévő tagok hitelesíti.***

***A küldöttgyűlésen megjelent tagokról jelenléti ívet kell készíteni, amelyen fel kell tüntetni a tag, valamint - ha az alapszabály a képviselő útján történő részvételt lehetővé teszi - képviselője nevét és lakóhelyét vagy székhelyét, és - ha a tagokat nem azonos számú szavazat illeti meg - a tagot megillető szavazatok számát. A jelenléti ívet a küldöttgyűlés levezető elnöke és a jegyzőkönyvvezető aláírásával hitelesíti.***

***Az egyesület ügyvezetése köteles a küldöttgyűlési jegyzőkönyvet, valamint a jelenléti ívet az egyesület dokumentumai között elhelyezni és megőrizni.***

25. A tagok határozatukat a határozatképesség megállapításánál figyelembe vett szavazatok többségével hozzák meg. A határozat meghozatalakor nem szavazhat az,

1. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
2. akivel a határozat szerint szerződést kell kötni;
3. aki ellen a határozat alapján pert kell indítani;
4. akinek olyan hozzátartozója érdekelt a döntésben, aki az egyesületnek nem tagja;
5. aki a döntésben érdekelt más szervezettel többségi befolyáson alapuló kapcsolatban áll; vagy
6. aki egyébként személyesen érdekelt a döntésben.

26. A küldöttgyűlés határozatát – az alapszabály vagy törvény eltérő rendelkezése hiányában – egyszerű szótöbbséggel, nyílt szavazással hozza. Az egyesület alapszabályának módosításához a jelen lévő tagok háromnegyedes szótöbbséggel hozott határozata szükséges. Az egyesület céljának módosításához és az egyesület megszűnéséről szóló küldöttgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.

***Ha a küldöttgyűlés határozatképtelen, a megismételt küldöttgyűlés az eredeti napirenden szereplő ügyekben a megjelent tagok számára tekintet nélkül határozatképes, ha azt az eredeti időpontot legalább három és legfeljebb tizenöt nappal követő időpontra hívják össze.***[[13]](#footnote-13)

27. A küldöttgyűlési határozatokat a levezető elnök a küldöttgyűlésen szóban kihirdeti és ***amennyiben szükséges***[[14]](#footnote-14)***,*** az érintett tag(okk)al a határozat meghozatalát követő 8 napon belül írásban, igazolható módon is közli.

**Elnökség**

28. Az elnökség az egyesület elnökségi ***tagokból***[[15]](#footnote-15) álló ügyvezető szerve, amely dönt mindazon kérdésekben, amelyet jogszabály vagy alapszabály nem utal a küldöttgyűlés kizárólagos hatáskörébe.

 A CVSE elnökségének összetétele[[16]](#footnote-16):

* ***Ügyvezető elnök***
* ***Ügyvezető alelnök/kök***
* ***Elnökségi tagok***

29. ***Az elnökség tagjait és létszámát a küldöttgyűlés választja 5 év határozott időtartamra. Az elnökség létszáma minimum 3 fő. Az ügyvezető elnöki, ügyvezető alelnöki, valamint az elnökségi tag tisztség egymás után korlátlan számú ciklusban betölthető. Az elnökség tagjait az egyesület tagjai közül kell választani.***[[17]](#footnote-17)

Megszűnik a vezető tisztségviselői megbízatás:

1. a megbízás időtartamának lejártával;
2. visszahívással;
3. lemondással;
4. a vezető tisztségviselő halálával vagy jogutód nélküli megszűnésével;
5. a vezető tisztségviselő cselekvőképességének a tevékenysége ellátásához szükséges körben történő korlátozásával;
6. a vezető tisztségviselővel szembeni kizáró vagy összeférhetetlenségi ok bekövetkeztével.

A vezető tisztségviselő megbízatásáról az egyesülethez címzett, az egyesület másik vezető tisztségviselőjéhez intézett nyilatkozattal bármikor lemondhat. Ha a jogi személy működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.

Amennyiben a vezető tisztségviselő lemond vagy önhibáján kívül 6 hónapnál hosszabb ideig tartósan képtelen ellátni a jogszabályokban, jelen alapszabályban és a CVSE más szabályzataiban foglalt feladatát, helyette a küldöttgyűlés legkésőbb 1 éven belül köteles új vezető tisztségviselőt választani. A vezető tisztségviselő választását haladéktalanul meg kell tartani azonban, amennyiben a CVSE jogszerű működőképesség~~é~~nekfenntartása érdekében szükséges.

30. Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja.

A vezető tisztségviselőkre vonatkozó szabályokat a kijelölt személyre is alkalmazni kell. A vezető tisztségviselő ügyvezetési feladatait személyesen köteles ellátni. Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. Nem lehet vezető tisztségviselő aki közügyektől eltiltó ítélet hatálya alatt áll (Btk. 61.§ (2) bek. i) pont). Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

31. Az egyesület vezető tisztségviselői[[18]](#footnote-18):

Az egyesület ***ügyvezető*** elnöke: Horváth József Csaba(an: Bálint Olga Anna,2700 Cegléd, Pesti út 62.)5

Az egyesület ***ügyvezető***alelnöke: Ványi Zsolt (an: Bodó Terézia, 2700 Cegléd, Vörösmarty tér 8.)

Az egyesület ***ügyvezető*** alelnöke: Keszthelyi Ferenc (an: Kovács Ilona Anna, 2700 Cegléd, Tangazdaság u. 10.)

Az elnökség tagjai: Péter Aladár (an: Molnár Mária, 2700 Cegléd, Széchenyi út 43-45.)

Bíró Tamás Zoltán (an: Benedek Mária Sarolta, 2700 Cegléd, Árpád u.5.)8

 Randos Gabriella Katalin (an: Szabó-Mester Mária, 2700 Cegléd, Széchenyi út 39-41.)

 Veres Rudolf (an: Toldi Ilona, 2700 Cegléd, Ugyer 0107/9B.)

 Czigony Tamás (an: Csutár Mária Magdolna, 2700 Cegléd, Fecske u. 20.)

Az egyesület törvényes képviseletét az ***ügyvezető*** elnök látja el.

A képviseleti jog gyakorlásának terjedelme: általános.

A képviseleti jog gyakorlásának módja: önálló.

Az ***ügyvezető*** elnök akadályoztatása esetén, az elnökség Ványi Zsolt ügyvezető alelnököt meghatározott időre, de legfeljebb az akadályoztatás megszűnéséig, kizárólag az Egyesület működéséhez feltétlenül szükséges, halaszthatatlan ügyekben feljogosíthatja a teljes ügyvezető elnöki jogkör gyakorlására.7

32. Az elnökség hatáskörébe tartozik[[19]](#footnote-19):

1. az egyesület napi ügyeinek vitele, a hatáskörébe tartozó ügyekben a döntések meghozatala;
2. a beszámolók előkészítése és azoknak a küldöttgyűlés elé terjesztése;
3. az éves költségvetés elkészítése és annak a küldöttgyűlés elé terjesztése;
4. az egyesületi vagyon kezelése, a vagyon felhasználására és befektetésére vonatkozó, a küldöttgyűléshatáskörébe nem tartozó döntések meghozatala és végrehajtása;
5. a küldöttgyűlés összehívása, a tagság és az egyesület szerveinek értesítése;
6. az elnökség által összehívott küldöttgyűlés napirendi pontjainak meghatározása;
7. részvétel a küldöttgyűlésen és válaszadás az egyesülettel kapcsolatos kérdésekre;
8. ***határoz az elnökség és felügyelő bizottság kiegészítése keretében a lemondott vagy a tisztségétől egyéb okból megvált tag, illetve tisztségviselő helyébe új elnökségi tag, illetve tisztségviselőnek a behívása (kooptálása) kérdésében, a behívott személyek e minőségben történő megerősítése iránt javaslatot tesz a soron következő küldöttgyűlésnek***
9. a tagság nyilvántartása;
10. az egyesület határozatainak, szervezeti okiratainak és egyéb könyveinek vezetése;
11. az egyesület működésével kapcsolatos iratok megőrzése;
12. az egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele;
13. a tag felvételéről való döntés;
14. döntés mindazon kérdésben, amelyet jogszabály vagy alapszabály a hatáskörébe utal;
15. ***az olyan szerződés megkötésének jóváhagyása, amelyet az egyesület saját tagjával, vezető tisztségviselőjével vagy ezek hozzátartozójával köt.***

33. [[20]](#footnote-20)Az elnökség üléseit szükség szerint, de évente legalább egy alkalommal tartja. Az elnökségi ülést az ***ügyvezető*** elnök legalább ***5 munkanappal*** az ülés időpontja előtt kiküldött meghívóval, elsődlegesen az egyesület székhelyére hívja össze írásban.

 Az elnökségi ülésre szóló meghívó tartalmazza az egyesület nevét, székhelyét, az elnökségi ülés helyét, idejét és a javasolt napirendi pontokat.

***Rendkívüli vagy azonnali intézkedést igénylő esetekben az ügyvezető elnök rendkívüli elnökségi ülést hívhat össze az 5 munkanapos határidő figyelmen kívül hagyásával.***

***Az elnökségi ülésekre az egyes napirendi pontok megvitatásához az elnökség tagjain kívül – tanácskozási joggal – más személyek is meghívhatók.***

34. Az elnökség határozatát – az alapszabály vagy törvény eltérő rendelkezése hiányában – egyszerű szótöbbséggel, nyílt szavazással hozza. Az elnökség határozatképes, ha ülésén a szavazati jogában nem korlátozott elnökségi tagok több mint a fele jelen van.

**Az elnökség bármely tagja – írásban vagy szóban – kezdeményezheti az ülés napirendjén nem szereplő kérdéseknek a napirendre való felvételét.**[[21]](#footnote-21)

 A határozat meghozatalakor nem szavazhat az,

1. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
2. akivel a határozat szerint szerződést kell kötni;
3. aki ellen a határozat alapján pert kell indítani;
4. akinek olyan hozzátartozója érdekelt a döntésben, aki az egyesületnek nem tagja;
5. aki a döntésben érdekelt más szervezettel többségi befolyáson alapuló kapcsolatban áll; vagy
6. aki egyébként személyesen érdekelt a döntésben.

Szavazategyenlőség esetén a szavazást meg kell ismételni. Amennyiben a megismételt szavazás is szavazategyenlőséggel zárul, az indítványt elutasítottnak kell tekinteni.

[[22]](#footnote-22)***A vitában az elnökség tagjain kívül a meghívottak is részt vehetnek, a szavazásban azonban csak az elnökség tagjai vehetnek részt.***

***Az elnökség üléséről jegyzőkönyvet kell vezetni. A jegyzőkönyvnek tartalmaznia kell a jelenlévők nevét, az előterjesztések, javaslatok, a felszólalások lényegét, a szavazásra feltett kérdéseket és a szavazás eredményét. A határozatokat a jegyzőkönyvben rögzíteni kell. Az írásbeli jelentéseket, előterjesztéseket, javaslatokat mellékletként a jegyzőkönyvhöz kell csatolni.***

***Az elnökség rendkívüli esetekben telefonon vagy elektronikus formában (e-mail) történő szavazás után is határozhat. Elektronikus formában történő szavazásra a meghívó kiküldését követő 48 órán belül van lehetőség. A 48 óra leteltét követően elküldött szavazat érvénytelennek minősül.***

***A jegyzőkönyvet a jegyzőkönyvvezető és az elnök írja alá.***

35. Az elnökség határozatait az elnökségi ülésen szóban kihirdeti és ***amennyiben szükséges***[[23]](#footnote-23) az érintett tag(okk)al a határozat meghozatalát követő 8 napon belül írásban, igazolható módon is közli.

[[24]](#footnote-24)***Szakosztályok***

***36. A sportegyesületben sportáganként szakosztályok működnek. Új szakosztály felvétele az Egyesületbe a küldöttgyűlés hatásköre. A szakosztály működését a szakosztály tagjai által jelölt és megválasztott szakosztályvezető és szakosztályvezetőség irányítja. Munkájukat az egyesület alapszabálya, szervezeti és működési szabályzata, az elnökség határozatai, továbbá a sportági szakszövetség szakmai követelményei, irányelvei szerint kötelesek végezni.***

***A szakosztály vezetősége***

***A szakosztály tevékenységét a szakosztály vezetősége szervezi és irányítja. A szakosztály vezetőség összetételét és létszámát a szakosztályok döntik el (elnök, szakosztályvezető, vezetőedző, gazdasági ügyintéző, vezetőségi tagok). A szakosztály vezetőség megválasztásának részletszabályozását illetően a szakosztály teljes önállósággal rendelkezik. A szakosztály vezetőség tisztségviselőinek és tagjainak megválasztásához a szakosztályi tagok 50%-nak + 1 főnek az egyetértése szükséges. A szakosztály vezetőség tisztségviselőinek és tagjainak megválasztását eldöntő összejövetelről jegyzőkönyv készül, amelynek 1 példányát a szakosztály vezetője az Egyesület Elnökségéhez köteles benyújtani. A szakosztály vezetőség saját hatáskörében és az általa meghatározott feladatok ellátására intézőket bízhat meg.***

[[25]](#footnote-25)***A sportegyesület eseti bizottságai***

***37. A CVSE elnöksége a sportegyesület működése érdekében eseti jelleggel működő bizottságokat hozhat létre, illetve működtethet. A bizottságok működéséről, eljárási szabályairól az Elnökség azok felállításakor dönt.”***

[[26]](#footnote-26)***Ügyviteli apparátus***

***38. A sportegyesület szakmai és gazdasági tevékenységével kapcsolatos operatív teendőket az ügyviteli apparátus – gazdasági ügyintéző, adminisztrátor - látja el. Az apparátus részt vesz a küldöttgyűlés és az elnökség hatáskörébe tartozó határozatok előkészítésében, előterjesztések, jelentések, beszámolók, tervezetek, javaslatok kidolgozásában, a határozatok és egyéb rendelkezések végrehajtásában, illetve végrehajtásuk ellenőrzésében. Az apparátus munkáját az ügyvezető elnök irányítja és ellenőrzi.***

**V.**

**A Felügyelőbizottság**

39. Kötelező felügyelőbizottságot létrehozni, ha a tagok több mint fele nem természetes személy, vagy ha a tagság létszáma a száz főt meghaladja.

40. A felügyelőbizottság feladata az egyesületi szervek, valamint a jogszabályok, az alapszabály és az egyesületi határozatok végrehajtásának, betartásának ellenőrzése.

41. A CVSE küldöttgyűlése a létesítő okiratban három tagból álló felügyelőbizottság létrehozását rendelheti el azzal a feladattal, hogy az ügyvezetést a jogi személy érdekeinek megóvása céljából ellenőrizze.

42. A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője.

43. A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai a jogi személy ügyvezetésétől függetlenek, tevékenységük során nem utasíthatók.

44. A 3 tagú felügyelőbizottság tagjait a küldöttgyűlés választja. A felügyelőbizottsági tagsági jogviszony az elfogadással jön létre.

45. A felügyelőbizottsági tagság megszűnésére a vezető tisztségviselői (elnöki) megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát a jogi személy vezető tisztségviselőjéhez intézi.

**A Felügyelőbizottság működése**

46. A felügyelőbizottság köteles a küldöttgyűlés elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni.

47. A felügyelőbizottság a CVSE irataiba, számviteli nyilvántartásaiba, könyveibe betekinthet, a vezető tisztségviselőktől és az egyesület munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.

48. A felügyelőbizottság határozatait a jelenlévők szótöbbségével hozza.

**A felügyelőbizottság tagjainak felelőssége**

49. A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.

**VI.**

**Az Egyesület megszűnése**

Jogutódlással történő megszűnés

50. Egyesület más jogi személlyé nem alakulhat át, csak egyesülettel egyesülhet és csak egyesületekre válhat szét.

**A jogutód nélküli megszűnés okai**

51. Az egyesület megszűnésének esetei, az egyesület jogutód nélkül megszűnik, ha

1. az egyesület megvalósította célját vagy az egyesület céljának megvalósítása lehetetlenné vált, és új célt nem határoztak meg; vagy
2. az egyesület tagjainak száma hat hónapon keresztül nem éri el a tíz főt.
3. határozott időre jött létre és a meghatározott időtartam eltelt;
4. megszűnése meghatározott feltétel bekövetkezéséhez kötött és e feltétel bekövetkezett;
5. a tagok vagy alapítók kimondják megszűnését; vagy
6. az arra jogosult szerv megszünteti

feltéve mindegyik esetben, hogy a jogi személy vagyoni viszonyainak lezárására irányuló megfelelő eljárás lefolytatását követően a bíróság a jogi személyt a nyilvántartásból törli.

**Rendelkezés a fennmaradó vagyonról**

52. Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont az alapszabályban meghatározott, az egyesület céljával megegyező vagy hasonló cél megvalósítására létrejött közhasznú szervezetnek kell átadni. A nyilvántartó bíróság jogszabályban meghatározott szervezetnek juttatja a vagyont, ha az alapszabály nem tartalmaz rendelkezést a megszűnő egyesület vagyonáról, vagy ha az alapszabályban megjelölt közhasznú szervezet a vagyont nem fogadja el vagy azt nem szerezheti meg.

53. A fennmaradó vagyon sorsáról a nyilvántartó bíróság a törlést kimondó határozatában rendelkezik, a vagyonátruházás teljesítésére szükség esetén ügygondnokot rendel ki. A vagyon feletti rendelkezési jog az egyesület törlésével száll át az új jogosultra.

**A vezető tisztségviselők felelőssége jogutód nélküli megszűnés esetén**

54. Az egyesület jogutód nélküli megszűnése után a vezető tisztségviselőkkel szemben e minőségükben az egyesületnek okozott károk miatti kártérítési igényt - a jogerős bírósági törléstől számított egy éven belül - az egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kellett adni, vagy ha lett volna vagyon, át kellett volna adni.

55. Ha az egyesület jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek az egyesület vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő az egyesület fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható.

**Választottbírósági eljárás kikötése**

56. Az egyesület a tagsági jogviszonyból, továbbá az egyesületi szervek és a tagok egymás közti jogviszonyából eredő jogvitákra kiköti a Ceglédi Járásbíróság illetékességét, mint állandó választottbíróság eljárását.

**VII.**

**Záró rendelkezések**



1. ***a 2023. június 09-ei változásnak megfelelő szöveg*** [↑](#footnote-ref-1)
2. ***a 2023. június 09-ei változásnak megfelelő szöveg*** [↑](#footnote-ref-2)
3. ***a 2023. június 09-ei változásnak megfelelő szöveg*** [↑](#footnote-ref-3)
4. a 2006. december 8-i változásnak megfelelő szöveg

2 a 2008. június 6-módosításnak megfelelő szöveg

3 a 2009. szeptember 15-i módosításnak megfelelő szöveg

4 a 2011. október 28-i módosításnak megfelelő szöveg

6 a 2019. december 06-ai módosításnak megfelelő szöveg

***12 a 2023. június 09-ei változásnak megfelelő szöveg*** [↑](#footnote-ref-4)
5. ***a 2023. június 09-ei változásnak megfelelő szöveg*** [↑](#footnote-ref-5)
6. ***a 2023. június 09-ei változásnak megfelelő szöveg*** [↑](#footnote-ref-6)
7. ***a 2023. június 09-ei változásnak megfelelő szöveg*** [↑](#footnote-ref-7)
8. ***a 2023. június 09-ei változásnak megfelelő szöveg*** [↑](#footnote-ref-8)
9. ***a 2023. június 09-ei változásnak megfelelő szöveg*** [↑](#footnote-ref-9)
10. ***a 2023. június 09-ei változásnak megfelelő szöveg*** [↑](#footnote-ref-10)
11. ***a 2023. június 09-ei változásnak megfelelő szöveg*** [↑](#footnote-ref-11)
12. ***a 2023. június 09-ei változásnak megfelelő szöveg*** [↑](#footnote-ref-12)
13. ***a 2023. június 09-ei változásnak megfelelő szöveg*** [↑](#footnote-ref-13)
14. ***a 2023. június 09-ei változásnak megfelelő szöveg*** [↑](#footnote-ref-14)
15. ***a 2023. június 09-ei változásnak megfelelő szöveg*** [↑](#footnote-ref-15)
16. ***a 2023. június 09-ei változásnak megfelelő szöveg*** [↑](#footnote-ref-16)
17. ***a 2023. június 09-ei változásnak megfelelő szöveg*** [↑](#footnote-ref-17)
18. 5 a 2018. szeptember 10-ei módosításnak megfelelő szöveg

7 a 2020. szeptember 30-ai módosításnak megfelelő szöveg

8a 2021. május 14-ei módosításnak megfelelő szöveg

 ***a 2023. június 09-ei változásnak megfelelő szöveg*** [↑](#footnote-ref-18)
19. ***a 2023. június 09-ei változásnak megfelelő szöveg*** [↑](#footnote-ref-19)
20. ***a 2023. június 09-ei változásnak megfelelő szöveg*** [↑](#footnote-ref-20)
21. ***a 2023. június 09-ei változásnak megfelelő szöveg*** [↑](#footnote-ref-21)
22. ***a 2023. június 09-ei változásnak megfelelő szöveg*** [↑](#footnote-ref-22)
23. ***a 2023. június 09-ei változásnak megfelelő szöveg*** [↑](#footnote-ref-23)
24. ***a 2023. június 09-ei változásnak megfelelő szöveg*** [↑](#footnote-ref-24)
25. ***a 2023. június 09-ei változásnak megfelelő szöveg*** [↑](#footnote-ref-25)
26. ***a 2023. június 09-ei változásnak megfelelő szöveg*** [↑](#footnote-ref-26)